OpenLLM-France/wikimedia huggingface dataset:
# Rivulus rutilicaudus

Rivulus rutilicaudus és un peix de la família dels rivúlids i de l'ordre dels ciprinodontiformes.

## Distribució geogràfica

Es troba a Sud-amèrica: Brasil.

## Referències

* ↑ «Rivulus rutilicaudus». Catalogue of Life. (anglès) (anglès)
* ↑ The Taxonomicon (anglès)
* ↑ FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Adam Stachowiak

Adam Stachowiak (Żyrardów, Voivodat de Masòvia, 10 de juny de 1989) és un ciclista polonès, professional des del 2012 i actualment a l'equip Voster Uniwheels.

## Palmarès en ruta

* 2015
** 1r al Memorial Józef Grundmann i Jerzy Wizowski
* 2019
** 1r a la Małopolski Wyścig Górski i vencedor d'una etapa

## Palmarès en pista

* 2013
** Campió de Polònia de Persecució per equips

## Referències

* Fitxa a sitiodeciclismo.net
* Fitxa a cyclebase.nl Arxivat 2016-04-13 a Wayback Machine.
* Fitxa a museociclismo.it
# Shigenori Hagimura

Shigenori Hagimura (萩村 滋則, 31 de juliol de 1976) és un exfutbolista del Japó.
L'abril de 1995, va ser seleccionat per la selecció nacional sub-20 del Japó per al Campionat Mundial juvenil de 1995.
Comença la seua carrera professional al Kashiwa Reysol el 1997. El club va guanyar els campionats Copa J.League el 1999. Ha jugat als clubs Kyoto Purple Sanga, Albirex Niigata i Tokyo Verdy i es va retirar a finals de la temporada 2008.

## Referències

* ↑ J.League Data Site (japonès)
* ↑ Shigenori Hagimura, Fitxa a Transfermarkt (anglès)
* ↑ «FIFA». Arxivat de l'original el 2020-06-08. [Consulta: 8 juny 2020].
# Tadibastet III

Tadibastet o Tadibast III (t3-dỉ-b3stt) va ser una reina egípcia del final del Tercer Període Intermedi, durant la XXII Dinastia.

## Identificació

Només és coneguda per una ègida d'electre de Sekhmet trobada a Bubastis i avui exhibida al Louvre. A l'ègida, a Tadibastet se l'anomena mwt-nTr ḥmt-nswt Tȝ-di-Bȝstt ˁnḫ-ti (Mare divina, esposa del rei Tadibast(et), que visqui). Al costat d'aquesta inscripció, una altra simplement informa "Fill de Ra, Osorkon, per sempre", el que fa creure que un faraó anomenat Osorkon va ser el seu fill.
Tadibastet en jeroglífic :
Es coneixen diversos reis anomenats Osorkon, però l'únic que el nom de la mare encara es desconeix és Osorkon IV. En general s'assumeix avui en dia que Tadibastet III era la seva mare.
Sobre aquesta base, el marit reial de Tadibastet podria haver estat el rei Xeixonq V de la dinastia XXII, que era el suposat pare i predecessor d'Osorkon IV, però aquesta identificació no és tan senzilla a causa de l'existència de l'ombrívol rei Pedubast II el regnat del qual de vegades es col·loca. entre Xeixonq V i Osorkon IV.

## Referències

* 1 2 Berlandini, 1979, p. 92–98.
* 1 2 Kitchen, 1996, p. 92.
* ↑ Dodson i Hilton, 2004, p. 222.

## Vegeu també

* Dona a l'antic Egipte.

## Bibliografia

* Berlandini, Jocelyne. Petits monuments royaux de la XXIe à la XXVe dynastie, in Hommages a Serge Sauneron: 1927–1976 (en francès). vol. 1. El Caire: Imprimerie de l'Institut d'Archeologie Orientale, 1979.
* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Kitchen, Kenneth A. The Third Intermediate Period in Egypt: 1100-650 BC (en anglès). Liverpool University Press, 1996. ISBN 978-0856682988.
# Thomas Luckmann

Thomas Luckmann (Jesenice, 14 d'octubre 1927-10 de maig de 2016) va ser un sociòleg alemany d'origen eslovè. Els seus camps de recerca principals van ser la sociologia de la comunicació, sociologia del coneixement, sociologia de la religió, i filosofia de la ciència.
Va néixer com Tomaž Luckmann, el 14 d'octubre de 1927, a Eslovènia la ciutat fronterera industrial de nord de Jesenice, llavors part de Iugoslàvia. El seu pare era austríac un industrial del nord, mentre que la seva mare era una eslovena de Ljubljana. Per banda de mare era cosí del poeta eslovè Božo Vodušek. Va créixer en un ambient bilingüe. En la família, van parlar tots dos la llengua eslovena i la llengua alemanya, i van freqüentar escoles eslovenes a Jesenice fins a 1941, i després les alemanyes. Acabada la Segona Guerra Mundial, la família va emigrar a Àustria. Luckmann va estudiar sociologia a la Universitat de Viena i la Universitat de Innsbruck. Es va traslladar després als Estats Units, on va estudiar en la Nova escola per a la recerca social en Nova York. Va treballar com a professor de sociologia en la Universitat de Konstanz en Alemanya, on des de 1994 va ser professor emèrit. Es va casar i va tenir una filla.
Luckman va ser deixeble d'Alfred Schütz, un dels referents de l'escola fenomenològica –Schütz desenvolupa a la primera meitat del segle XX la fenomenologia del món social, que es basa en l'experiència diària–, amb qui va escriure Estructures del món de la vida (1982). També és autor de La religió invisible (1967), un dels seus llibres més coneguts on proposa una aproximació àmplia a la religió, Teoria de l’acció social (1992) i Coneixement i societat (1981-2002). Amb tot la seva obra més coneguda és La construcció social de la realitat (1966), escrita junt a Peter Berger. Aquesta obra teòrica estableix les bases de la seva teoria del construccionisme: tot el coneixement sobre la realitat parteix i es manté a través de la interacció social dels éssers humans. Luckman hi defensa que l'ordre social és una construcció de la subjectivitat humana.

## Obres essencials

* The Social Construction of Reality (La construcció social de la realitat) (1966, amb Peter L. Berger) (hi ha traducció catalana, editorial Herder, Barcelona, 1988, ISBN 84-254-1628-0)
* The Invisible Religion (1967)
* The Sociology of Language (1975)
* Structures of the Life-World (1982, amb Alfred Schütz)
* Life-World and Social Realities (1983)
* The Sociology of Language (1975)
* Theory of Social Action (1992)

## Referències

* ↑ «Mor el sociòleg Thomas Luckmann». [Consulta: 24 juliol 2017].
* ↑ Estruch, Joan. «Una conversa amb Thomas Luckmann». Via. Revista del centre d'estudis de Jordi Pujol, 01-05-2007. [Consulta: 16 desembre 2020].

## Vegeu també

* Alfred Schütz
* Peter L. Berger
# Franco Ballerini

Franco Ballerini (Florència, 11 de desembre de 1964 - Pistoia, 7 de febrer de 2010) va ser un ciclista italià, que fou professional entre 1986 i 2001. Els seus èxits esportius més importants foren dues victòries a la París-Roubaix, el 1995 i el 1998. Al seu palmarès també trobem altres clàssiques, com l'Omloop Het Volk i la París-Brussel·les.
Una vegada retirat de la competició ciclista va dirigir l'equip nacional d'Itàlia, guanyant els Campionats del món de 2002, amb Mario Cipollini, 2006 i 2007, amb Paolo Bettini i 2008, amb Alessandro Ballan. El 2004 també guanyà la medalla d'or als Jocs Olímpics d'Atenes, amb Paolo Bettini.
Va morir el 7 de febrer de 2010 mentre prenia part en el ral·li de Larciano. El cotxe pilotat per Alex Ciardi va sortir de la pista, estavellant-se contra un mur d'una casa de Casa al Vento, per tot seguit volcar, sent la part més afectada la del copilot. Les assistències mèdiques traslladaren Ballerini a l'hospital de Pistoia on els metges no pogueren fer res per salvar-li la vida

## Palmarès

* 1987
** 1r al Tre Valli Varesine
* 1989
** 1r al Gran Premi Ciutat de Camaiore
* 1990
** 1r al Giro del Piemonte
** 1r a la París-Brussel·les
** 1r al Giro de Campania
** 1r al Gran Premi de les Amèriques
* 1991
** 1r al Giro della Romagna
** Vencedor d'una etapa al Giro d'Itàlia
* 1995
** 1r a l'Omloop Het Volk
** 1r a la París-Roubaix
* 1996
** 1r al Gran Premi de Valònia
** Vencedor d'una etapa de la Volta a Àustria
* 1998
** 1r a la París-Roubaix

### Resultats al Tour de França

* 1992. 115è de la classificació general
* 1993. 61è de la classificació general
* 1998. Abandona (16a etapa)

### Resultats al Giro d'Itàlia

* 1987. 124è de la classificació general
* 1990. 109è de la classificació general
* 1991. Abandona. Vencedor d'una etapa

### Resultats a la Volta a Espanya

* 1997. 97è de la classificació general

## Referències

* ↑ Fallece Ballerini mientras participaba en un rally a marca.com (7 de febrer de 2010)

## Enllaços externs

* Fitxa de Franco Ballerini a sitiodeciclismo.net
# Rivulus salmonicaudus

Rivulus salmonicaudus és un peix de la família dels rivúlids i de l'ordre dels ciprinodontiformes.

## Distribució geogràfica

Es troba a Sud-amèrica: Brasil.

## Referències

* ↑ «Rivulus salmonicaudus». Catalogue of Life. (anglès) (anglès)
* ↑ FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Abel Gómez Moreno

Abel Gómez Moreno (Sevilla, 20 de febrer de 1982) és un exfutbolista professional andalús, que ocupava la posició de migcampista. Actualment és entrenador del Real Club Recreativo de Huelva.

## Carrera esportiva

Després de passar pels filials del Sevilla FC i del Màlaga CF (amb qui juga a Segona Divisió), el 2006 fitxa pel Reial Múrcia. Amb els pimentoners aconsegueix l'ascens a primera divisió el 2007, sumant 30 partits a la màxima categoria. L'estiu del 2008 marxa a l'Steaua de Bucarest, on roman uns mesos abans de retornar a Andalusia, a les files del Xerez CD, club amb el qual també ascendeix a primera divisió el 2009.

## Referències

* ↑ «Abel Gómez - Perfil de entrenador» (en castellà). [Consulta: 2 maig 2024].
* ↑ Steaua sever ties with Latin duo; UEFA.com, 9 desembre 2008

## Enllaços externs

* Fitxa d'Abel Gómez Moreno a BDFutbol
# Tonalitat

* Per a altres significats, vegeu «Tonalitat (desambiguació)».
En teoria del color, una tonalitat és un color "pur", o caracteritzat per una sola longitud d'ona a l'interior de l'espectre visible (o espectre òptic) de la llum. En pintura hi ha un concepte corresponent de color "pur", o sense addició de pigments blancs o negres.
En la representació dels colors a l'espai RGB, la tonalitat es pot pensar com un angle φ. Si R, G i B són les coordenades de colors a l'espai RGB (en una escala de 0 a 1), μ, la lluminositat i σ, la saturació òptica, la tonalitat s'obté amb
    $\phi =\arccos \left({R-\mu \over \sigma {\sqrt {2}}}\right)$
Com s'obté d'aquesta fórmula, φ = 0° correspon al vermell, φ = 120°, al blau, i φ = 240°, al verd.
Les coordenades RGB s'obtenen així:
    $R=\mu +\sigma {\sqrt {2}}\cos \phi ,$
    $G=\mu +\sigma {\sqrt {2}}\cos \left(\phi +240^{\circ }\;\lbrack {4\pi \over 3}^{c}\rbrack \right),$
    $B=\mu +\sigma {\sqrt {2}}\cos \left(\phi +120^{\circ }\;\lbrack {2\pi \over 3}^{c}\rbrack \right).$
Des de les coordenades RGB es pot extreure els valors de tonalitat, saturació i lluminositat, i viceversa; aquests tres valors són suficients per designar un color. L'espai de color HSB utilitza la tonalitat, la saturació i la lluminositat com a coordenades. La tonalitat és una de les tres coordenades per a la representació d'un model de color HSL.

## Referències

* ↑ Diccionario de Arte I. Barcelona: Spes Editorial SL (RBA), 2003, p.128. ISBN 84-8332-390-7 [Consulta: 27 novembre 2014].
* ↑ «RGB colour model | Description, Development, Uses, Science, & Facts | Britannica» (en anglès). [Consulta: 28 gener 2024].
* ↑ «cromatica - Treccani» (en italià). [Consulta: 31 gener 2024].
* ↑ «Colorizer - Color picker and converter (RGB HSL HSB/HSV CMYK HEX LAB)». [Consulta: 2 febrer 2024].
* ↑ «What are the (HSV|HSI|HSL) color spaces? (Hue, Saturation, Value, ...» (en anglès), 22-02-2016. [Consulta: 2 febrer 2024].
* ↑ «The HSB Color System: A Practitioner's Primer – Learn UI Design». [Consulta: 2 febrer 2024].

## Vegeu també

* Brillantor
* Contrast (visió)
* Cromaticitat
* HSB
* HSL
* Lluminositat
* Percepció del color
* Saturació cromàtica
* Temperatura de color
# José Antonio Caro Martínez

José Antonio Caro Martínez (nascut el 8 de març de 1993) és un futbolista professional espanyol que juga com a defensa central a la UD Melilla.

## Carrera de club

Nascut a Estepa, província de Sevilla, Caro va jugar al futbol base del Reial Betis local i va debutar amb l'equip B la temporada 2011-12, jugant un partit a Segona Divisió B.
Caro va aparèixer en el seu primer partit competitiu amb l'equip principal dels andalusos el 3 de novembre de 2013, substituint Damien Perquis al minut 55 d'una derrota a la Lliga per 3-2 contra el Málaga CF. Va tenir la seva primera titular quatre dies després, amb la victòria sencera per 1-0 al Vitória SC a la fase de grups de la UEFA Europa League.
El 21 d'agost de 2015, Caro va ser cedit al club de Segona Divisió Elx CF en un contracte de tota la temporada. L'1 de juliol de l'any següent va rescindir el seu contracte amb el Betis i va signar un contracte de dos anys amb el Córdoba CF hores més tard. Va marcar el seu primer gol com a professional el 8 d'octubre de 2016, tancant un empat a 1 a casa amb el CD Numància.
El 27 de juliol de 2018, l'agent lliure Caro va signar un contracte de dos anys amb l'Albacete Balompié, encara a la segona divisió. Va fer 17 aparicions en la seva campanya de debut per ajudar el seu equip a acabar quart, marcant en la victòria a casa per 3-0 contra el Còrdova el 2 de setembre.
Caro es va traslladar a l'estranger per primera vegada el setembre del 2020, en fitxar per l'NK Osijek de la Primera Lliga de Futbol de Croàcia amb un contracte de tres anys. Va tornar a Espanya i la seva tercera categoria al mercat de fitxatges de gener de 2022, però, amb l'UCAM Murcia CF.

## Referències

* ↑ «Malaga 3–2 Real Betis». ESPN FC, 03-11-2013. Arxivat de l'original el 30 desembre 2013. [Consulta: 10 novembre 2013].
* ↑ «Last-gasp Chuli sends Betis clear at the top». UEFA, 07-11-2013. [Consulta: 10 novembre 2013].
* ↑ «Caro se marcha cedido al Elche por una temporada» (en castellà). , 21-08-2015.
* ↑ «José Antonio Caro queda desvinculado de la disciplina del Real Betis» (en castellà). Real Betis, 01-07-2016. Arxivat de l'original el 6 de juliol 2016. [Consulta: 3 juliol 2016].
* ↑ «Seis razones para seguir con nosotros» (en castellà). Córdoba CF, 01-07-2016. [Consulta: 3 juliol 2016].
* ↑ «El Córdoba salva un punto y sigue en la zona noble» (en castellà). , 08-10-2016.
* ↑ Sevilla, Juan Manuel «El Albacete presenta a los 'Caro'» (en castellà). , 07-08-2018.
* ↑ Moreno, Juanfran «Fin al idilio de Luis Miguel Ramis y el Albacete» (en castellà). , 05-02-2020.
* ↑ Sevilla, Juan Manuel «El Albacete logra su primera victoria de la temporada» (en castellà). , 02-09-2018.
* ↑ «El exbético José Antonio Caro ficha por el Osijek croata» (en castellà). , 09-09-2020.
* ↑ «Caro refuerza la zaga universitaria» (en castellà). UCAM Murcia, 20-01-2022. [Consulta: 25 gener 2022].

## Enllaços externs

* José Antonio Caro Martínez a BDFutbol
* Perfil de Beticopèdia (en castellà)
* José Antonio Caro Martínez, Fitxa a Soccerway
# Achères-la-Forêt

Achères-la-Forêt és un municipi francès, situat al departament de Sena i Marne i a la regió de l'Illa de França.
Forma part del cantó de Fontainebleau, del districte de Fontainebleau i de la Comunitat d'aglomeració del Pays de Fontainebleau.
# Calvari d'Artesa

El Calvari d'Artesa és un conjunt religiós abandonat i en ruïnes situat al nord del nucli urbà del poble, a la partida de l'Assegador, i que va ser construït a primeries del segle xix.

## Disposició

Està format per un camí en ziga-zaga que puja pel vessant sud d'un turó. El recorregut s'ha desdibuixat per la desaparició dels xiprers que el marcaven, així com per la destrucció d'alguns dels templets que albergaven les quinze estacions del Via Crucis.

## Història

No existeix gaire documentació escrita sobre el Calvari d'Artesa i es desconeix el moment exacte en el qual va ser fundat. Tanmateix el fet d'haver sobreviscut part dels retaules ceràmics originals, fan que siga datat de finals del segle xviii o primeries del segle xix. En qualsevol cas, per una fotografia de Carlos Sarthou de l'any 1893 sabem que, en aquella època, els artesols l'usaven per a estendre la roba amb fils enganxats entre les estacions. Això no vol dir que ja estiguera abandonat, doncs alguns veïns recorden una visita pastoral del bisbe de Tortosa poc de temps abans de la Guerra Civil espanyola durant la qual es va fer un Via Crucis pel Calvari.
Des de després del conflicte bèl·lic, va quedar definitivament abandonat i els seus terrenys van ser envaïts, d'una banda, per l'expansió urbanística del poble i, de l'altra, pel desenvolupament dels conreus de regadiu. Així doncs, a la dècada del 1980, una finca de tarongers ocupà la seua part superior, cosa que no ha permès estudiar si, com a culminació de les estacions, existí alguna ermita hui dia desapareguda.
El 2001 l'Ajuntament d'Onda formalitzà la seua propietat sobre els terrenys del Calvari artesol, però tot i les promeses dels diferents governs municipals no s'ha fet cap millora al lloc.

## Referències

* 1 2 Campos, C.; Vila, S. «Calvario de Artesa». Catàleg del Patrimoni Arquitectònic del Terme Municipal d'Onda, 01-05-1987.
* ↑ Sarthou, Carlos. Geografía General del Reino de Valencia: Provincia de Castellón (en castellà). València: Establecimiento editorial de Alberto Martín, 1920.
* ↑ «Listado de Bienes Inventariados» (en castellà). Ajuntament d'Onda, 2013. Arxivat de l'original el 2016-08-22. [Consulta: 29 juliol 2016].
* ↑ Redacció «El PP exige medidas para reducir la velocidad de los coches a su paso por Artesa y mejores dotaciones». Arrels, 18-07-2007.
# Talambote

Talambote (àrab تالمبوط) és una comuna rural de la província de Xauen de la regió de Tànger-Tetuan-Al Hoceima. Segons el cens de 2014 tenia una població total de 8.481 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Rosas Blancas

Rosas Blancas, va ser una sèrie de quaderns de còmic publicats per l'Ediciones Toray entre el 1958 i el 1965 se'n varen editar un total de 378 números. Va ser el primer exemple de l'anomenat "còmic sentimental-pròxim", en la terminologia encunyada per l'investigador Juan Antonio Ramírez i presentava una visió idealitzada de la vida burgesa per ser consumit per les classes populars. El seu dibuixant més important va ser Maria Pascual, convertida ja en tota una estrella de l'editorial.

## Dades de publicació

De la sèrie Rosas Blancas, se'n varen editar, un total de 378 números ordinaris, el format era el de quadern grapat, apaïsat amb unes mides de 16 x 21 cm en blanc i negra amb les cobertes en color i 12, 36, i 8 pàgines en diferents etapes. La periodicitat era setmanal i es varen publicar tres extraordinaris fora de numeració: Almanaque 1960, Almanaque 1961 i Almanaque 1962, tots de 16 X 22 cm, i un PVP de 5 pessetes.

## Referències

* ↑ Ramírez, Juan Antonio. El "comic" femenino en España. Arte sub y anulación. Madrid: Editorial Cuadernos para el Diálogo, S. A., 1975. ISBN 84-229-0177-3.
* ↑ Moix, Terenci. Historia social del cómic. Barcelona: Ediciones B, 2007, p. 198 a 200. ISBN 978-84-02-42030-5.

## Bibliografia

* Medina, Guillem (12/2010). Chicas del Cómic Barcelona: Ediciones Glenat
* MOIX, Terenci (2007). Historia social del cómic. Barcelona: Ediciones B. ISBN 978-84-02-42030-5 Depósito legal: B-2551-2007.
* Juan Antonio Ramírez (1975). El "comic" femenino en España. Arte sub y anulación Madrid: Editorial Cuadernos para el Diálogo, S. A. Colección Divulgación universitaria, Arte y literatura, número 78. Dipòsit Legal: M. 8.752 - 1975 ISBN 84-229-0177-3.
# Tonalitat (desambiguació)

«Tonalitat» té aquests significats:
* Òptica: Tonalitat (color)
* Música:
** Tonalitat, en música, és un sistema d'organitació dels sons musicals que ha prevalgut a Occident des d'aproximadament el segle xvii.
** Tonalitat paral·lela
** Tonalitat relativa
# José Antonio Chamot

José Antonio Chamot (Concepción del Uruguay, 17 de maig de 1969) és un exfutbolista argentí, que ocupava la posició de defensa.

## Trajectòria

Després de despuntar al seu país a Rosario Central, el 1991 marxa a la competició italiana, on roman fins al 2003 (tret d'un parèntesi a l'Atlètic de Madrid) on milita a conjunts com la Pisa, la SS Lazio o l'AC Milà. Es retira el 2006, després de dos anys de nou a Rosario.

## Internacional

Chamot va ser internacional amb l'Argentina en 43 ocasions, tot marcant dos gols. Amb els americans hi va participar en tres Mundials: 1994, 1998 i 2002. També hi va jugar la Copa Amèrica de 1995.
Amb la selecció olímpica va guanyar l'argent a la cita d'Atlanta 1996.

## Títols

* Coppa Italia: 1998, 2003
* Champions League: 2003

## Referències

* ↑ Simon Evans. «Ref Collina set to call it a day», 17-06-2005. [Consulta: 14 novembre 2012].
* ↑ José Antonio Chamot a National-Football-Teams.com (anglès)
* ↑ Chamot's matches & goals (castellà)
# Font de la Vila (el Meüll)

La Font de la Vila és una font del terme municipal de Castell de Mur, en territori del poble del Meüll, de l'antic municipi de Mur, al Pallars Jussà.
Està situada a 956 m d'altitud, a la part nord del mateix nucli del Meüll, al costat sud-est de la Masia del Castell. És una d'aquelles fonts públiques amb abeurador per a bestiar i safareigs per a rentar roba que es construïren a molts pobles de Catalunya entre el darrer terç del segle xix i el primer del segle xx, com testimonia la data que hi ha inscrita.

## Enllaços externs

* Institut Cartogràfic de Catalunya; cal fer dos passos d'aproximació
# Calumnia

Calúmnia és una editorial llibertària fundada el 2010 a Mallorca per l'historiador Jordi Maíz.
Està especialitzada en l'edició d'obres d'assaig polític i històric sobre el pensament polític anarquista (col·leccions Tempus Ago, Colossus). Altres col·leccions estan dedicades a la poesia i la literatura (Quisquilliae, Moix Negre), a l'edició de llibres en esperanto (Revo lucida) i a l'anarco-independentisme (Arrelar). També promou l'edició de revistes de cultura llibertària com Humanitat Nova o el periòdic Nosaltres. Amigues i Amics de Francesc Tomàs i Oliver.
Entre els seus autors hi ha clàssics de l'anarquisme com Anselmo Lorenzo o Federico Urales i autors actuals com els poetes Antonio Orihuela, Alberto García-Teresa i Ferran Aisa, els historiadors Laura Vicente i Jordi Maíz o els esperantistes Miguel Fernández Martín i Eduard Vivancos.

## Referències

* ↑ «La vigència del pensament d'Anselmo Lorenzo al segle XXI». La Directa, 08-03-2017. [Consulta: 6 maig 2017].
* ↑ «La dinamita cerebral de Ferran Aisa-Pámpols». Rebelión, 26-11-2015. [Consulta: 6 maig 2017].
* ↑ «Cazarabet conversa con... Laura Vicente Villanueva, autora de “Mujeres libertarias de Zaragoza. El feminismo anarquista en la Transición” (Calumnia)». Cazarabet. [Consulta: 20 agost 2019].
* ↑ «Jordi Maíz, historiador, editor i poeta: “Lenin fa una crítica al moviment ideològic que representa Kropotkin”». ARA Balears, 22-12-2018. [Consulta: 20 agost 2019].
* ↑ Fernández, Miguel «Gravaj figuroj de la hispana soci-kritika poezio apogas Esperanton». Beletra Almanako 26. Mondial [Nova York], 01-06-2016.

## Enllaços externs

* Calumnia - Lloc web oficial
# Achères (Yvelines)

Achères és un municipi francès, situat al departament d'Yvelines i a la regió de l'Illa de França.
Forma part del cantó de Poissy, del districte de Saint-Germain-en-Laye i de la Comunitat urbana Grand Paris Seine et Oise.